*Līguma par sekundārās ambulatorās veselības aprūpes pakalpojumu sniegšanu un apmaksu 7.1.36.punkts*

**Ārstniecības iestādes kompensācijas maksājuma gatavības režīma nodrošināšanai aprēķina metodika un apmaksas kārtība 2021.gadā**

1. DIENESTS par ārstniecības personu pieejamības, ārstniecības iestāžu darbības un valsts apmaksāto veselības aprūpes pakalpojumu pieejamības saglabāšanu un nodrošināšanu pēc ārkārtas situācijas beigām (gatavības režīma nodrošināšana) IZPILDĪTĀJAM maksā kompensācijas maksājumu ambulatorajos veselības aprūpes pakalpojumu veidos, kurus būtiski ir ietekmējusi epidemioloģiskā situācija un valstī noteiktie ierobežojumi (turpmāk - Kompensācijas maksājums).
2. Kompensācijas maksājums tiek izmaksāts vienu reizi ceturksnī, ja vienlaicīgi izpildās šādi nosacījumi:
   1. IZPILDĪTĀJS DIENESTAM līdz 2021. gada 30.aprīlim ir iesniedzis uz detalizētiem aprēķiniem balstītu pamatojumu visu pozīciju griezumā, ka IEZNIEDZĒJAM valstī noteikto ierobežojumu dēļ ir radušies finansiāli zaudējumi, kas lielāki par EUR 500. Ja zaudējumu aprēķins tiek iesniegts pēc 2021.gada 30.aprīļa, DIENESTAM ir tiesības to neizskatīt un neveikt Kompensācijas maksājuma izmaksu;
   2. ja kopējā ambulatorā līguma x izpilde 2021.gada 1. ceturksnī ir zem 80%;
   3. ja līguma neizpilde ir dienas stacionāra pakalpojumu veidos stacionārajās ārstniecības iestādēs, atbilstoši 2020.gada 6.novembra Ministru kabineta rīkojumam Nr. 655 “Par ārkārtējās situācijas izsludināšanu” 5.47.punktā noteiktajam.
3. DIENESTS Kompensācijas maksājumu IZPILDĪTĀJAM aprēķina šādā kārtībā:
   1. nosaka starpību starp pirmajam ceturksnim līgumā plānoto pakalpojuma apjomu un faktiski sniegto pakalpojumu apjomu attiecīgajos ceturkšņa mēnešos;
   2. aprēķina tarifu kompensējamo elementu koeficientu (pakalpojuma tarifa darba samaksas (D), valsts sociālās apdrošināšanas obligātās iemaksu (S), pieskaitāmo un netiešo ražošanas izmaksu (U) un administratīvo izdevumu (A)) no IZPILDĪTĀJA faktiski sniegtā pakalpojumu apjoma 2020.gada janvāra un februāra mēnešos (dati Vadības informācijas sistēmā uz 09.04.2020.);
4. IZPILDĪTĀJS ir tiesīgs no Kompensācijas maksājuma veikt maksājumus tikai darba samaksai, valsts sociālās apdrošināšanas obligāto iemaksu, pieskaitāmo un netiešo ražošanas izmaksu un administratīvo izmaksu segšanai (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei). IZPILDĪTĀJS nav tiesīgs no Kompensācijas maksājuma gatavības režīma nodrošināšanai gūt peļņu. IZPILDĪTĀJAM jāievēro Eiropas Savienības komercdarbības atbalsta politikas pamatprincipus, kas ir noteikti Līguma par Eiropas Savienības darbību 107. un 108.pantā. DIENESTAM ir tiesības kontrolēt piešķirtā Kompensācijas maksājuma izlietojumu un atbilstību tā mērķim.
5. IZPILDĪTĀJA plānotā līguma summa pakalpojumu sniegšanai 2021.gadam tiek samazināta par izmaksāto Kompensācijas maksājuma apmēru, tādā veidā samazinot arī plānoto izmeklējumu skaitu.
6. Aprēķinātais koeficients pakalpojumu veidā tiks norādīts finanšu paziņojumā IZPILDĪTĀJIEM, kuriem atbilstoši šai kārtībai tiks piešķirts Kompensācijas maksājums. Finanšu paziņojumu DIENESTS nosūtīs IZPILDĪTĀJAM līdz 2021.gada 30.aprīlim.
7. IZPILDĪTĀJAM būs jāiesniedz DIENESTAM atskaites par Kompensācijas maksājuma izlietojumu līdz 2021.gada 31.maijam.